《水调歌头十二首 其三》
清代·蒋士铨

佳人难再得，逝者叹如斯。风外晓星明灭，愁绝在东时。

落叶半晓如梦，绡帐一层如雾，只有断魂知。晓妆怜小女，学母画双眉。

心中事，眼中泪，画中姿。哭煞梁鸿，夫妇白了鬓边丝。

一样寒梅官阁，几队花钿蝉鬓，顿少一人随。雏凤不能语，索乳指灵帷。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。